Baie dankie dat jy die moeite doen om hier te lees. Ons is baie opgewonde oor jou moontlike betrokkenheid by Radio Kuber Kontrei. Indien jy nog nie na ons geluister het nie, kliek asseblief op die skakel hierbo! Of, per slimfoon (Android, iPhone of Blackberry), gaan na jou naaste APP winkel en laai die RKK App af, of gaan na www.tunein.com en laai die APP af - tik dan Radio Kuber Kontrei in die soekgleuf, en soek nooit weer na 'n eg-Afrikaanse Radio-stasie nie. # Jou hart. My taal. Ons stem!
Jou Opleiding geskied via SAM Cloud Pro 2016 sagteware, wat met ons hoofraam gekoppel is. Dit is 'n Amerikaanse produk (sagteware), en daarom die fooi vir die kursus. Dit is ook ongelukkig gekoppel aan die Rand-Dollar wisselkoers, wat op die stadium teen ons werk. As jy nie bewus is daarvan nie, word Afrikaanse boeke stelselmatig uit publieke biblioteke verwyder om gepulp te word, en mag dit nie verkoop word nie. So, ons soek 'n veilige hawe vir hierdie kultuurskatkis van ons. Die Trust hiervoor is reeds in plek.
Die radio stasie is 'n direkte uitvloeisel uit die Facebook Werk Soekers / Job Seekers en My Volk Webblad. Ons wil meer interaktief raak, en meer mense betrokke kry via die stasie. Klasse is volgens jou skedule. Ek stuur vir jou 'n potgooi van die klas, jy luister en voltooi dit. Sodra klaar, stuur jy dit terug. Dan ontvang jy die volgende module. Jy werk dus in jou eie tyd, teen jou eie pas. Sodra betaling ontvang is, word jy toegelaat tot die Radio Kuber Kontrei Skype Sitkamer. Hier kan jy baljaar na hartelus, en hegte vriendskappe het al hier gevorm. Dit is ook die bymekaarkomplek vir al die omroepers tydens die klas, waarby vrae gestel kan word aan die programaanbieder.
"...Vir my is dit 'n droom wat waar geword het. Om juis oor die lug tot aan die uithoeke van die aarde die Goeie Boodskap uit te dra my Skepper kom eerste en ek kan lof so aan hom bring my passie vir ou boeke is ook in die vooruitsig. Lank lewe Radio Kuber Kontrei..."
"...Vir die eerste keer vandat ek skool verlaat het, het iemand my 'n kans gegee. Die feit dat dit in my studierigting is,is 'n toeval, maar hierdie is my kans waarvoor ek gebid het vir 5 jaar..."
"Skep 'n digitale tuiste waar ons Afrikaans en die Christelike geloof beskerm, bevorder en bemark na ongeveer 10 miljoen Afrikaanse taalgebruikers reg oor die wêreld. Behou en bevorder die waardes, kultuur en erfenis voortvloeiend uit bogenoemde taal en geloof, vir almal wat hulle daarmee identifiseer."
"Vertel die Afrikaanssprekende se geskiedenis van 1652 tot die hede. Gebruik produkte, dienste en tegnologie om 'n beskermheer en kampvegter vir Afrikaans te word deur die webtuiste tot 'n onmiskenbare verwysingsbron te ontwikkel ten opsigte van geskiedenis, taal, kultuur, kuns en geloof."
Elke ondergenoemde datum is 'n skakel na jou opdrag vir die dag. Dit sal elke oggend beskikbaar gestel word op die genoemde datum.
Indien jy voel dat dit jou passie is, is jy welkom om, sodra die kursus verstryk het, 'n weeklikse program by Radio Kuber Kontrei aan te bied.
Tydens die Kursus betaal Radio Kuber Kontrei jou lisensie by Spacial vir die sagteware. Indien jy wil voortgaan na die kursus, sal 'n fooi vir jou lisensieregte vanaf Spacial jou R289 per maand kos.
Bring jou stem en jou passie, en kom bied 'n program aan in 'n tydgleuf wat jou pas, en wat beskikbaar is.
Wil jy van beroepskeuse verander? 16 of 60? Was dit nog altyd 'n droom van jou om in Radiowese betrokke te raak?
Hierdie droom is nou 'n gróót stap nader. Met die nuutste tegnologie tot ons beskikking, kan jy uit die gemak van jou studeerkamer uitsaai.
'n Vaartbelynde SAM Cloud 2016 sagteware beteken dat jy kan uitsaai, sonder om 'al die knoppies' te ken.
Ek bied 'n drie maande,1-op-1 kursus aan via Skype en Teamviewer (d.w.s aanlyn) vir u om uself te bekwaam as 'n omroeper; hetsy 'n laatnag program propvol musiek, óf nuus, aktualiteit, geskiedenis, in-en-om-die-huis - of waarookal jy passievol oor is.
Ons kan jou nie alles leer in 90 dae nie; ek kan jou waarborg dat jy wél sal weet of dit is wat jy wil doen of nie. Daar is vir my niks meer vervullend as om 'n program (beide musiek en inhoud) saam te stel, en aan te bied vir 'n afwagtende gehoor nie. Die Teater van gedagtes.
Hierdie is 'n praktiese kursus. Basiese teorie met 90% prakties gekoppel daaraan. Die hoofdoel van die kursus is drieledig:
Dit is Radio Kuber Kontrei se wens dat jy groei, leer en ontwikkel - 'n portefeulje opbou. Sodat, wanneer jy reg is, jy by 'n groot kommersiële radiostasie kan instap, en tuis kan voel met jou vermoëns en tegniese kennis en ondervinding.
Ja. Gaste tydens jou program is die hoeksteen van 'goeie' Radiowese (en Joernalistiek) en 'n noodsaaklike deel van 'n professionele program.
Met slegs 'n Internet konneksie (dongle, lyn, WI-FI of ADSL) kan jy enige plek in die wêreld uitsaai, via ons hoofraam.